CELEX: 62013TN0319
Language: ro
Date: 2013-06-11 00:00:00
Title: Cauza T-319/13: Acțiune introdusă la 11 iunie 2013 — Elmaghraby și El Gazaerly/Consiliului

24.8.2013   
            
            
               RO
            
            
               Jurnalul Oficial al Uniunii Europene
            
            
               C 245/12
            
         Acțiune introdusă la 11 iunie 2013 — Elmaghraby și El Gazaerly/Consiliului
   (Cauza T-319/13)
   2013/C 245/14
   Limba de procedură: engleza
   
      Părțile
   
   
      Reclamanți: Ahmed Alaeldin Amin Abdelmaksoud Elmaghraby (Cairo, Egipt) și Naglaa Abdallah El Gazaerly (Londra, Regatul Unit) (reprezentanți: D. Pannick, QC, M. Lester, Barrister și M. O’Kane, Solicitor)
   
      Pârât: Consiliul Uniunii Europene
   
      Concluziile
   
   Reclamanții solicită Tribunalului:
   
               —
            
            
               anularea, în măsura în care îi privește pe reclamanți, a Deciziei 2013/144/PESC a Consiliului din 21 martie 2013 de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt (JO L 82, p. 54);
            
         
               —
            
            
               eliminarea afirmațiilor că fiecare reclamant este responsabil de însușirea ilegală de fonduri și este vizat de o investigație judiciară în Egipt și
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanții invocă cinci motive.
   
               1.
            
            
               Potrivit primului motiv, Consiliul nu a indicat motive adecvate sau suficiente pentru a include pe vreunul dintre reclamanți în Măsurile 2013.
            
         
               2.
            
            
               Potrivit celui de al doilea motiv, Consiliul a comis o eroare vădită atunci când a considerat că erau îndeplinite criteriile pentru includerea oricăruia dintre reclamanți pe listă, în măsura în care nu există o bază legală sau factuală pentru desemnarea acestora.
            
         
               3.
            
            
               Potrivit celui de al treilea motiv, Consiliul și-a încălcat propriile obligații în materie de protecție a datelor care îi revin în temeiul Regulamentului (CE) nr. 45/2001 (1) și al Directivei 95/46/CE (2).
            
         
               4.
            
            
               Potrivit celui de al patrulea motiv, Consiliul nu a respectat drepturile reclamanților la apărare și la control jurisdicțional efectiv.
            
         
               5.
            
            
               Potrivit celui de al cincilea motiv, Consiliul a încălcat drepturile fundamentale ale reclamanților, fără justificare sau proporție, inclusiv dreptul acestora la protecția proprietății, afacerilor și reputației lor.
            
         
      (1)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date.
   
      (2)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.